Flydubai flyvning 981

Flydubai flyvning 981 (FZ981/FDB981) var en internasjonal passasjerflyvning fra Dubai til Rostov na Donu i Russland operert av Flydubai. 19. mars 2016 gjorde Boeing 737-maskinen som opererte flyvningen to forsøk på å lande, men avbrøt begge på grunn av dårlig vær. Etter siste avbrytelse klatret flyet til omtrent 4 000 fot (1200m), før det sank rask og krasjet i høy hastighet.

Alle 62 ombord omkom. Dette var Flydubais første dødsulykke siden selskapet ble stiftet syv år tidligere.

 Været 
Da ulykken inntraff var det dårlig vær i området. Vinden varierte fra 14-22 m/s. Rett før ulykken rapporterte flyvelederen at vinden kom fra 230 grader på 12 m/s med opp til 18 m/s i kastene, samt at sikten var 3,5 km. Et annet fly rapporterte tidligere om ising.

 Referanser 

Kategori:Flyulykker i 2016
Kategori:Ulykker og hendelser med Boeing 737
Kategori:Flyulykker i Russland
Kategori:2016 i Russland